Nawirat

Niwirat, Nawirá, Niñucha raymi, Hisuspa paqarimuynin raymi icha Hisuw yuriyqa<ref>Ankash qalluchaw </ref> (kastilla simipi: Navidad) p'unchawpiqa, iskay chunka pichqayuq kaq p'unchawpi qhapaq raymi killapim kristiyanukuna Hisuspa Wilin llaqtapi paqarisqantam, wata hunt'aynintam phistakunku.

 Imatataq Apuyayapa Simin Qillqa nin 
Apuyayapa Simin Qillqa Lukaspa Qillqaspanpi kaytam Hisuwpa yurisqanmanta willawanchik ():
 Chay p'unchawkunapim hatun kamachiq Augustuqa kamachikurqan llapa llaqtakunapi tiyaqkuna yupasqa kanankupaq.
 Kay runa yupayqa chayllaraqmi qallarirqan Sirya suyupi sullk'a kamachiq Kirinyu kamachikuchkaptin.
 Llapallataq yupasqa kanankupaq yurisqanku llaqtamankama rirqanku.
 Hinam Husiypas Galileapi Nazaret llaqtamanta Judea hap'iyman wicharqan, Davidpa llaqtam Wilinman, Davidpa mirayninmanta kasqanrayku.
 Chaymanqa rirqan paywan kasarakunanpaq rimaykusqaña Mariyawan yupasqa kananpaqmi, Mariyaqa unquqmi kachkarqan.
 Paykuna chaypi kachkaptinkutaq wachakunan killaqa hunt'akurqan.
 Hinan phiwi qhari wawanta wachakurqan, walthanawan walthaykuspataq uywa qaranapi siriykachirqan paykunapaq tampupi mana kampu kasqanrayku.
 Wilin llaqta qaylla kampupitaq michiqkuna kachkarqan uywankuta tutantin qhawaspanku.
 Chayllamanmi Apu Thiyuspa anqelninqa paykunaman rikhurirqan, Apu Thiyuspa lliplli kaynintaq paykunaman k'anchaykurqan, hinan sinchitapuni mancharikurqanku.
 Chaymi anqelqa paykunata ñirqan: "Ama mancharikuychikchu, ancha allin willakuytan willasqaykichik, chaywanmi llapa runa q'uchukunqa.
 Kunanmi Davidpa llaqtanpi huk Qhispichiq yuripusunkichik, payqa Thiyuspa Akllasqan Kristun, payqa Apunchikmi.
 Chayta yachanaykichikpaqqa kay hinatan tarinkichik: Huk wawan walthanawan walthaykusqa uywa qaranapi siriykusqa kachkanqa" ñispa.
 Chayllamanmi anqelwan hanaq pachapi achka anqelkuna rikhurimurqan Thiyusta yupaychaspanku:
 "Thiyusqa hanaq pachapi yupaychasqa kachun! Thiyuspa khuyapayasqan runakunataq kay pachapi sumaqta kawsachun!" ñispa.
 Hanaq pachaman anqelkuna kutipuptinkutaq michiqkunaqa ñinakurqanku: "Hakuychikyá Wilin llaqtata, hinaspa rikumusun Apunchik Thiyuspa willawasqanchik imachus kasqanta" ñispa.
 Utqhaylla rispankutaq Mariyata Husiytawan, wawatapas uywa qaranapi siriykusqata tarirqanku.
 Chayta rikuspataq wawamanta anqelpa paykunaman ñisqanta willakurqanku.
 Chaymi llapan uyariqkuna muspharqanku michiqkunap willakusqanmanta.
 Mariyataq ichaqa chaykunata yuyaymanaspa sunqunpi allintapuni hap'irqan.
 Michiqkunataq uyarisqankumanta hina tukuy imapas kasqanmanta yachaspanku, rikusqankumantawan, Thiyusta hatunchaspa yupaychaspa kutipurqanku.

 Raymikuy icha Inti Qhapaq raymi utaq Qhapaq raymillachus
Phistakuq runapuraqa Allinlla Raymi! nispa napaykunakunkum. Chinchay Apya Yalapi Iwrupapipas runapura kamarikunata, t'inkakunatam quykupuq.Warmi paskuwa''' - 

Pukyukuna willanakunawan

 Hawa t'inkikuna 

!
Katiguriya:Kristiyanu raymi